Bruce Springsteen

Bruce Springsteen (nascite 23 septembre 1949) es un cantautor e musico statounitese. Ille es ambe un artista solo e le chef del E Street Band. Post su avantiamento commercial in 1975, ille deveniva recogniscite pro su forma de rock e su concertos energic e longe. Ille es associate con le subgenere heartland rock e ha etiam sonate musica folk, folk rock e pop rock. Supernominate "The Boss" (le chef), su parolas ha sovente themas social que quere grandiositate e poesia in le vitas del classe obrer statounitese.

Nascite e elevate in New Jersey, ille comenciava su cariera musical le annos 1970. Su prime albumes era acclamate per criticos musical ma videva pauc succedite commercial. Le album Born to Run (1975) e su canto titular establiva Springsteen como un artista musical major. Ille consolidava iste reputation con plus albumes popular e acclamate, e con su toures de concertos. Su album plus succedite era Born in the U.S.A. (1984). Illo habeva septe singles succedite, inclusive Dancing in the Dark, Glory Days e le canto titular — un lamentation amar re le tractamento de veteranes del Guerra de Vietnam. Su cantos famose altere include Thunder Road, Badlands, Hungry Heart, Brilliant Disguise, Human Touch, Streets of Philadelphia e The Rising.

Springsteen es un del musicos plus succedite commercialmente. Ille ha vendite 135 million discos, inclusive 64 million in le Statos Unite. Ille ha recipite multe premios e honores, inclusive 20 Grammy Awardes, un Academy Award e un Tony Award (pro su concertos a Broadway, 2017-18) e un induction al Rock and Roll Hall of Fame.

Categoria:Cantator statounitese
Categoria:Cantautor anglophone
Categoria:Musico statounitese